ประกาศองค์การบริหารส่วนตำบลท่าพญาประกาศองค์การบริหารส่วนตำบลท่าพญาเรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐เกี่ยวกับข้อมูลข่าวสารส่วนบุคคล[๑] ด้วย พระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๒๓ (๓)กำหนดให้หน่วยงานของรัฐจัดให้มีการพิมพ์ในราชกิจจานุเบกษาและการตรวจสอบแก้ไขให้ถูกต้องอยู่เสมอเกี่ยวกับการจัดระบบข้อมูลข่าวสารส่วนบุคคลที่มีการจัดเก็บข้อมูลไว้ลักษณะการใช้ข้อมูลตามปกติ วิธีการขอเข้าตรวจดูข้อมูลข่าวสารของเจ้าของข้อมูลวิธีการขอให้แก้ไขเปลี่ยนแปลงข้อมูลแหล่งที่มาของข้อมูลเพื่อปฏิบัติตามพระราชบัญญัติข้อมูลข่าวสารดังกล่าวองค์การบริหารส่วนตำบลท่าพญาจึงได้จัดระบบข้อมูลข่าวสารส่วนบุคคลดังนี้๑. ประเภทของบุคคลที่มีการเก็บข้อมูลไว้๑.๑ นายกองค์การบริหารส่วนตำบลรองนายกองค์การบริหารส่วนตำบลและเลขานุการนายกองค์การบริหารส่วนตำบล๑.๒ ประธานสภาองค์การบริหารส่วนตำบลรองประธานสภาองค์การบริหารส่วนตำบลและเลขานุการสภาองค์การบริหารส่วนตำบล๑.๓ สมาชิกสภาองค์การบริหารส่วนตำบล๑.๔ พนักงานส่วนตำบล สังกัดองค์การบริหารส่วนตำบล๑.๕ ลูกจ้างประจำ สังกัดองค์การบริหารส่วนตำบล๑.๖ พนักงานจ้าง สังกัดองค์การบริหารส่วนตำบล๑.๗ บุคคลที่มีหน้าที่เสียภาษีป้าย ภาษีโรงเรือนและที่ดินภาษีบำรุงท้องที่ ในเขตองค์การบริหารส่วนตำบล๑.๘ผู้ประกอบการหรือนิติบุคคลที่เป็นคู่สัญญากับองค์การบริหารส่วนตำบล๒. ประเภทของระบบข้อมูลข่าวสารส่วนบุคคล๒.๑ ทะเบียนประวัตินายกองค์การบริหารส่วนตำบล รองนายกองค์การบริหารส่วนตำบลและเลขานุการนายกองค์การบริหารส่วนตำบล๒.๒ ทะเบียนประวัติประธานสภาองค์การบริหารส่วนตำบลรองประธานสภาองค์การบริหารส่วนตำบล และเลขานุการสภาองค์การบริหารส่วนตำบล๒.๓ ทะเบียนประวัติสมาชิกสภาองค์การบริหารส่วนตำบล๒.๔ ทะเบียนประวัติพนักงานส่วนตำบล สังกัดองค์การบริหารส่วนตำบล๒.๕ ทะเบียนประวัติลูกจ้างประจำ สังกัดองค์การบริหารส่วนตำบล๒.๖ ทะเบียนประวัติพนักงานจ้าง สังกัดองค์การบริหารส่วนตำบล๒.๗ ทะเบียนภาษีต่าง ๆ ใบเสร็จรับเงิน ฎีกาเบิกจ่ายเงิน๒.๘ สัญญาจ้างต่าง ๆ๓. ลักษณะการใช้ข้อมูลตามปกติ๓.๑ นายกองค์การบริหารส่วนตำบล รองนายกองค์การบริหารส่วนตำบลและเลขานุการนายกองค์การบริหารส่วนตำบล- ใช้ในการบริหารกิจการขององค์การบริหารส่วนตำบล๓.๒ ประธานสภาองค์การบริหารส่วนตำบลรองประธานสภาองค์การบริหารส่วนตำบลเลขานุการสภาองค์การบริหารส่วนตำบล และสมาชิกสภาองค์การบริหารส่วนตำบล- ใช้ในการควบคุม ตรวจสอบการทำงานของนายกองค์การบริหารส่วนตำบลรองนายกองค์การบริหารส่วนตำบล และเลขานุการนายกองค์การบริหารส่วนตำบล๓.๓ พนักงานส่วนตำบล ลูกจ้างประจำ และพนักงานจ้าง- ใช้ในการบริหารงานบุคคลขององค์การบริหารส่วนตำบล๓.๔ บุคคลที่มีหน้าที่เสียภาษีป้าย ภาษีโรงเรือนและที่ดินภาษีบำรุงท้องที่ในเขตองค์การบริหารส่วนตำบล- ใช้ในการบริหารงานทางการเงิน การคลังใช้เป็นหลักฐานในการเรียกเก็บภาษีประเภทต่าง ๆ การประเมินภาษีประมาณการรายได้ประจำปีงบประมาณขององค์การบริหารส่วนตำบล๓.๕ ผู้ประกอบการหรือนิติบุคคลที่เป็นคู่สัญญาจ้างกับองค์การบริหารส่วนตำบล- ใช้ในการบริหารงานทางการเงิน การคลังและการเบิกจ่ายให้กับคู่สัญญาจ้างขององค์การบริหารส่วนตำบล๔. วิธีการตรวจดูข้อมูลข่าวสาร๔.๑ กรอกแบบฟอร์มขอตรวจสอบทะเบียนนายกองค์การบริหารส่วนตำบล รองนายกองค์การบริหารส่วนตำบลเลขานุการนายกองค์การบริหารส่วนตำบล ประธานสภาองค์การบริหารส่วนตำบล รองประธานสภาองค์การบริหารส่วนตำบลและเลขานุการสภาองค์การบริหารส่วนตำบล ตามแบบที่องค์การบริหารส่วนตำบลกำหนดและนายกองค์การบริหารส่วนตำบลเป็นผู้พิจารณาอนุมัติ๔.๒ กรอกแบบฟอร์มขอตรวจสอบทะเบียนพนักงานส่วนตำบล ลูกจ้างประจำและพนักงานจ้าง ตามแบบที่องค์การบริหารส่วนตำบลกำหนดและปลัดองค์การบริหารส่วนตำบลเป็นผู้พิจารณาอนุมัติ๔.๓ กรอกแบบฟอร์มขอตรวจสอบข้อมูลบุคคลที่มีหน้าที่เสียภาษีป้ายภาษีโรงเรือนและที่ดินภาษีบำรุงท้องที่ ในเขตองค์การบริหารส่วนตำบลและผู้ประกอบการหรือนิติบุคคลที่เป็นคู่สัญญากับองค์การบริหารส่วนตำบลตามแบบที่องค์การบริหารส่วนตำบลกำหนดและปลัดองค์การบริหารส่วนตำบลเป็นผู้พิจารณาอนุมัติ๕. วิธีการขอแก้ไขเปลี่ยนแปลงข้อมูล๕.๑ ขอแก้ไขเปลี่ยนแปลงข้อมูลโดยการยื่นคำร้องพร้อมแนบสำเนาเอกสารหลักฐานที่เกี่ยวข้องและขออนุมัติจากนายกองค์การบริหารส่วนตำบลหรือปลัดองค์การบริหารส่วนตำบลจึงให้เจ้าหน้าที่ผู้รับผิดชอบดำเนินการแก้ไขเปลี่ยนแปลงต่อไป๕.๒ การขอแก้ไขวัน เดือน ปีเกิด ปฏิบัติตามระเบียบสำนักนายกรัฐมนตรีว่าด้วยการขอแก้ไขวัน เดือน ปีเกิด ในทะเบียนประวัติข้าราชการ พ.ศ. ๒๕๒๗๕.๓ การแก้ไขเพิ่มเติมรายการในประวัติ มีแนวทางปฏิบัติดังนี้๕.๓.๑ รายการเปลี่ยนแปลงหรือเพิ่มเติมจะต้องแจ้งให้องค์การบริหารส่วนตำบลทราบเพื่อทำบันทึกในแฟ้มทะเบียนประวัติพนักงานส่วนตำบลผ่านการอบรม ดูงาน และการได้รับเครื่องราชอิสริยาภรณ์ แจ้งการเปลี่ยนแปลงหรือเพิ่มเติมรายการดังกล่าวโดยแนบสำเนาเอกสารหลักฐานที่เกี่ยวข้องดังกล่าวให้องค์การบริหารส่วนตำบล จำนวน ๑ชุด- การเพิ่มวุฒิการศึกษา ใช้หลักฐานสำเนาประกาศนียบัตรปริญญาบัตรและสำเนาแสดงผลการเรียน (Transcript) จำนวน ๓ ชุด- การเปลี่ยนชื่อตัว ชื่อสกุล ให้แจ้งการเปลี่ยนแปลงโดยแนบสำเนาเอกสารหลักฐาน ใบเปลี่ยนชื่อตัว ชื่อสกุล พร้อมกับแนบแบบ ท.ร. ๑๔(สำเนาทะเบียนบ้าน) จำนวน ๓ ชุด- การเพิ่มรายการอื่น ๆ เช่น การได้รับเลือกเป็นพนักงานดีเด่นเป็นต้น ให้ส่งสำเนาประกาศ หรือหลักฐานอื่น ๆ จำนวน ๑ ชุด๕.๓.๒ เอกสารหลักฐานที่ส่งให้องค์การบริหารส่วนตำบลต้องรับรองสำเนาถูกต้องตามระเบียบสำนักนายกรัฐมนตรี พ.ศ. ๒๕๒๖ ข้อ ๓๑ ทุกครั้ง๕.๔การแก้ไขเปลี่ยนแปลงข้อมูลบุคคลที่มีหน้าที่เสียภาษีโรงเรือนและที่ดินภาษีบำรุงท้องที่ในเขตองค์การบริหารส่วนตำบลและผู้ประกอบการหรือนิติบุคคลที่เป็นคู่สัญญากับองค์การบริหารส่วนตำบลโดยการยื่นคำขอพร้อมแนบสำเนาเอกสารที่เกี่ยวข้องและขออนุมัติจากนายกองค์การบริหารส่วนตำบลหรือปลัดองค์การบริหารส่วนตำบลจึงให้เจ้าหน้าที่ผู้รับผิดชอบดำเนินการแก้ไขเปลี่ยนแปลงต่อไป๖. แหล่งที่มาของข้อมูล๖.๑ พนักงานส่วนตำบล ลูกจ้างประจำ พนักงานจ้างนายกองค์การบริหารส่วนตำบล รองนายกองค์การบริหารส่วนตำบลและสมาชิกสภาองค์การบริหารส่วนตำบล- คำสั่งแต่งตั้ง- ผู้ดำรงตำแหน่ง๖.๒ พนักงานส่วนตำบล ลูกจ้างประจำ พนักงานจ้าง- เจ้าของประวัติ- คำสั่งบรรจุ แต่งตั้ง โอน(ย้าย) เลื่อนขั้นเงินเดือน- สัญญาจ้างลูกจ้าง พนักงานจ้าง๖.๓ บุคคลที่มีหน้าที่เสียภาษีป้าย ภาษีโรงเรือนและที่ดินภาษีบำรุงท้องที่ในเขตองค์การบริหารส่วนตำบล- การสำรวจและการยื่นแบบการเสียภาษี๖.๔ ผู้ประกอบการหรือนิติบุคคลที่เป็นคู่สัญญากับองค์การบริหารส่วนตำบล- จากสัญญาจ้างเหมาจึงประกาศให้ทราบโดยทั่วกันประกาศณ วันที่ ๒๐ มกราคม พ.ศ. ๒๕๕๔อิทธิชัยรอดมณีนายกองค์การบริหารส่วนตำบลท่าพญาปริยานุช/ผู้จัดทำ๑๑ พฤษภาคม๒๕๕๔ณัฐวดี/ตรวจ๑๑ พฤษภาคม๒๕๕๔[๑] ราชกิจจานุเบกษาเล่ม ๑๒๘/ตอนที่ ๕๓ ง/หน้า ๑๔๑/๒๑ เมษายน ๒๕๕๔